internet vaartha 363 Views
ముంబై : అనుష్క-కోహ్లీ ప్రేమ జంటను ఎవరైనా అభిమానిస్తే వారికి సంతోషం కలిగించే వార్త ఇది.టీమిండియా టెస్ట్‌ కెప్టెన్‌, బాలీవుడ్‌ నటి అనుష్క శర్మల ప్రేమాయణం మూణాళ్ల ముచ్చటగా మిగలడంతో అభిమానులు కాస్తంత నిరాశ చెందిన సంగతి తెలిసిందే. సల్మాన్‌ఖాన్‌ తాజా సినిమా సుల్తాన్‌లో నటించవద్దని కోహ్లీ చెప్పినప్పటికి అనుష్క తన మాటను పట్టించుకోక పోవడంతో వారి మధ్య మాటా మాట పెరిగి విడిపోయారంటూ ఇటీవల మీడియాలో కథనాలు వచ్చాయి.అయితే అనుష్క సోదరుడు రంగంలోకి దిగి మళ్లీ కలిపే ప్రయత్నాలు చేస్తున్నట్లు సమాచారం. ఇందులో భాగంగా ఆసియా కప్‌లో భాగంగా పాకిస్థాన్‌తో జరిగిన మ్యాచ్‌లో భారత్‌ విజయంతో కీలక పాత్ర ఫోషించిన కోహ్లీకి అనుష్క ఫోన్‌ చేసి అభినందనలు తెలిపిందని వార్తలు వస్తున్నాయి.
అయితే కోహ్లీ మళ్లీ తిరిగి తన ప్రేయసి ప్రేమను దక్కించుకోవాలనే ఆలోచనలో ఉన్నట్లు తెలుస్తుంది. అయితే ఇప్పుడు కోహ్లీ అనుష్కను మళ్లీ తన జీవితంలోకి ఆహ్వానించాలను కుంటున్నాడా? అన్నది చర్చనీ యాంశంగా మారింది. ఇటీవల కాలంలో కోహ్లీ తాజ్‌ మహల్‌ చిత్రం ‘జో వాదా కియా వో నిభానా పడేగా అనే పాట ఆమెపై ప్రభావం చూపిందని పేర్కొంటున్నారు.